CELEX: 32009D0851
Language: lt
Date: 1259107200000
Title: 2009/851/EB: 2009 m. lapkričio 25 d. Komisijos sprendimas, kuriuo priimamas klausimynas, kurio pagrindu valstybės narės teikia Europos Parlamento ir Tarybos direktyvos 2006/66/EB dėl baterijų ir akumuliatorių bei baterijų ir akumuliatorių atliekų įgyvendinimo ataskaitas (pranešta dokumentu Nr. C(2009) 9105) (Tekstas svarbus EEE)

27.11.2009   
            
            
               LT
            
            
               Europos Sąjungos oficialusis leidinys
            
            
               L 312/56
            
         
      KOMISIJOS SPRENDIMAS
   
   2009 m. lapkričio 25 d.
   kuriuo priimamas klausimynas, kurio pagrindu valstybės narės teikia Europos Parlamento ir Tarybos direktyvos 2006/66/EB dėl baterijų ir akumuliatorių bei baterijų ir akumuliatorių atliekų įgyvendinimo ataskaitas
   (pranešta dokumentu Nr. C(2009) 9105)
   (Tekstas svarbus EEE)
   (2009/851/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. rugsėjo 6 d. Europos Parlamento ir Tarybos direktyvą 2006/66/EB dėl baterijų ir akumuliatorių bei baterijų ir akumuliatorių atliekų ir Direktyvos 91/157/EEB (1) panaikinimo, ypač į jos 22 straipsnio 2 dalį,
   kadangi:
   
               (1)
            
            
               Remiantis Direktyvos 2006/66/EB 22 straipsnio 1 dalimi, valstybės narės privalo reguliariai, klausimyno pagrindu teikti ataskaitas apie tos direktyvos įgyvendinimą.
            
         
               (2)
            
            
               Siekiant išvengti su tos ataskaitos parengimu susijusios didelės administracinės naštos, reikėtų apriboti reikalaujamos informacijos sąrašą ir prašyti tik tokių duomenų, kurie yra svarbiausi Komisijai, siekiant įvertinti Direktyvos 2006/66/EB įgyvendinimo pagerinimo poreikį.
            
         
               (3)
            
            
               Šiame sprendime nustatytos priemonės atitinka Europos Parlamento ir Tarybos direktyvos 2006/12/EB (2) 18 straipsnio 1 dalimi įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Ataskaitas dėl Direktyvos 2006/66/EB įgyvendinimo valstybės narės rengia vadovaudamosi priede pateiktu klausimynu.
   2 straipsnis
   Šis sprendimas skirtas valstybėms narėms.
   
      Priimta Briuselyje 2009 m. lapkričio 25 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 266, 2006 9 26, p. 1.
   
      (2)  OL L 114, 2006 4 27, p. 9.
   
      PRIEDAS
      
         KLAUSIMYNAS, KURIO PAGRINDU VALSTYBĖS NARĖS RENGIA DIREKTYVOS 2006/66/EB ĮGYVENDINIMO ATASKAITAS
      
      1.   Perkėlimas į nacionalinę teisę
      
      Informacija, pateikiama pirmojoje valstybės narės ataskaitoje:
      
                  a)
               
               
                  Pateikite nacionalinių, direktyvą perkeliančių teisės aktų ir jų pakeitimų nuorodas ir nurodykite tokių teisės aktų tinklalapius, jei jų yra.
               
            
                  b)
               
               
                  Ar kurios nors iš 8, 15 ir 20 straipsnių nuostatų buvo perkeltos savanoriškų susitarimų tarp kompetentingų valdžios institucijų ir susijusių ekonominės veiklos vykdytojų pagrindu?
               
            2.   Aplinkos apsaugos reikalavimų laikymasis
      
      Kokių veiksmų, įskaitant 9 straipsnyje nurodytas ekonomines priemones, buvo imtasi, siekiant pagerinti baterijų ir akumuliatorių ekologiškumą, kaip numatyta direktyvos 5 straipsnyje?
      3.   Surinkimo sistemos
      
      Trumpai apibūdinkite (ne daugiau kaip 100 žodžių) kaip 8 straipsnio nuostatos buvo įgyvendintos praktiškai.
      4.   Surinkimo užduotys
      
      Nurodykite surinkimo mastą kiekvienais šioje ataskaitoje aptariamais metais, įskaitant prietaisuose naudojamas baterijas ir akumuliatorius. Pirmoji ataskaita pateikiama tik už 2011 m.
      5.   Apdorojimas ir perdirbimas
      
      
                  a)
               
               
                  Kokių priemonių buvo imtasi siekiant užtikrinti, kad visos surinktos baterijų ir akumuliatorių atliekos buvo tinkamai apdorotos ir perdirbtos pagal Direktyvos 2006/66/EB 12 straipsnio 1 dalį?
               
            
                  b)
               
               
                  Ar buvo pasinaudota galimybe šalinti surinktas pavojingas nešiojamas baterijas arba akumuliatorius, kaip nurodyta 12 straipsnio 1 dalies antroje pastraipoje? Jei taip, pateikite priemonės projekto, apie kurį buvo pranešta Komisijai pagal 12 straipsnio 1 dalies trečią pastraipą, nuorodą.
               
            
                  c)
               
               
                  Koks perdirbimo lygis buvo pasiektas kiekvienais konkrečiais kalendoriniais metais? Ar visos surinktos baterijos ir akumuliatoriai buvo nusiųsti perdirbti pagal 12 straipsnio 1 dalį?
               
            
                  d)
               
               
                  Koks perdirbimo efektyvumas buvo pasiektas kiekvienais kalendoriniais metais pradedant 2011 m. rugsėjo 26 d., ir, jei žinoma, ankstesniais metais?
               
            6.   Šalinimas
      
      
                  a)
               
               
                  Kokių priemonių buvo imtasi siekiant užtikrinti, kad pramoninių ir automobiliams skirtų baterijų bei akumuliatorių atliekos nebūtų išmetamos į sąvartynus?
               
            
                  b)
               
               
                  Ar buvo imtasi kitų, nei 14 straipsnio nuostatuose nurodytų priemonių, kad baterijos ir akumuliatoriai būtų kuo rečiau šalinami kaip nerūšiuotos komunalinės atliekos?
               
            7.   Eksportas
      
      Kiek surinktų baterijų ir akumuliatorių atliekų buvo eksportuota į trečiąsias šalis? Nurodykite, į kokias šalis. Keliais baterijų ir akumuliatorių eksporto atvejais yra pateikti akivaizdūs įrodymai, kad tokios atliekos buvo perdirbtos šios direktyvos 15 straipsnio nuostatas atitinkančiomis sąlygomis?
      8.   Finansavimas
      
      
                  a)
               
               
                  Kokių buvo imtasi priemonių siekiant užtikrinti, kad visų baterijų ir akumuliatorių atliekų surinkimas, apdorojimas ir perdirbimas būtų finansuojamas gamintojų arba jų vardu veikiančių trečiųjų šalių?
               
            
                  b)
               
               
                  Kokių priemonių buvo imtasi siekiant užtikrinti, kad iš gamintojų nebus imamas dvigubas mokestis tais atvejais, kai baterijos ir akumuliatoriai surenkami pagal sistemas, įdiegtas remiantis Europos Parlamento ir Tarybos direktyva 2000/53/EB (1) arba Europos Parlamento ir Tarybos direktyva 2002/96/EB (2)?
               
            9.   Nacionalinės įgyvendinimo ataskaitos
      
      Pateikite informaciją apie priemones, taikytas pagal Direktyvos 2006/66/EB 22 straipsnio 3 dalies a, b ir c punktus (ne daugiau kaip 50 žodžių apie kiekvieną priemonę).
      10.   Tikrinimas ir vykdymo užtikrinimas
      
      
                  a)
               
               
                  Pateikite duomenis apie tikrinimus ir stebėsenos sistemas, taikomas valstybėje narėje, siekiant užtikrinti Direktyvos 2006/66/EB ir ypač jos 4 ir 21 straipsnių laikymąsi.
               
            
                  b)
               
               
                  Kiek aptikote Direktyvos 2006/66/EB nuostatų pažeidimų atvejų? Ar buvo pašalinta iš nacionalinės rinkos reikalavimų neatitinkančių baterijų ir akumuliatorių? Nurodykite pagrindines reikalavimų neatitikimą nulėmusias priežastis ir veiksmus, kurių buvo imtasi siekiant užtikrinti atitiktį direktyvai.
               
            11.   Kita informacija
      
      
                  a)
               
               
                  Pirmojoje ataskaitoje apibendrinkite pagrindinius direktyvos įgyvendinimo sunkumus. Kaip problemos buvo sprendžiamos arba kaip galima jas spręsti?
               
            
                  b)
               
               
                  Nurodykite administracinę įstaigą (pavadinimą, adresą, e. paštą, kitus kontaktinius duomenis), atsakingą už atsakymų į šio klausimyno klausimus koordinavimą.
               
            
         (1)  OL L 269, 2000 10 21, p. 34.
      
         (2)  OL L 37, 2003 2 13, p. 24.